Kuka saa jakaa musiikkia, miten käy meemeille? Tätä kaikkea uudet digi­tekijän­oikeudet tarkoittavat

Pitääkö meemeistä maksaa? Saako uutisia enää jakaa vai iskeekö nettisensuuri? Selvitimme yleisimpiä kysymyksiä tiistaina hyväksytystä EU:n uudesta tekijänoikeusdirektiivistä.

Kummeli-sketsistä peräisin oleva, ”Jankon betonina” tunnettu meemi kuuluu niihin, joiden jakamista uusi tekijänoikeusdirektiivi ei rajoita.­

Euroopan parlamentti hyväksyi tiistaina EU:n kiistanalaisen tekijänoikeusdirektiivin. Lainsäädännön tarkoituksena on parantaa luovan työn tekijöiden neuvotteluasemia, kun heidän teoksiaan jaetaan internetissä. Hyväksytty direktiiviehdotus on 148 sivua pitkä ja kuten tavallista, se on monimutkaista lakitekstiä ja herättää vähintään yhtä paljon kysymyksiä kuin antaa vastauksia.